# เฉลิมพล ศรีสวัสดิ์
พลเอก เฉลิมพล ศรีสวัสดิ์ (เกิด 5 มกราคม พ.ศ. 2506) เป็นอดีตนายทหารและอดีตนักการเมืองชาวไทย  อดีตผู้บัญชาการทหารสูงสุด เจ้ากรมยุทธการทหารบก, อดีตรองผู้บัญชาการหน่วยเฉพาะกิจทหารมหาดเล็กรักษาพระองค์ 904, อดีตสมาชิกวุฒิสภา

 ประวัติ 

 ชีิวิตส่วนตัว 
พล.อ. เฉลิมพล เกิดเมื่อวันที่ 5 มกราคม พ.ศ. 2506 ณ ตำบลบัวชุม อำเภอชัยบาดาล จังหวัดลพบุรี เป็นบุตรของ นายสมยศ และนางสมจิตต์ ศรีสวัสดิ์

พล.อ. เฉลิมพล สมรสกับนางบุษกร ศรีสวัสดิ์ และมีบุตรสาว 1 คน คือ น.ส.ขวัญชนก ศรีสวัสดิ์

 การศึกษา 
พล.อ. เฉลิมพล ศรีสวัสดิ์ สำเร็จการศึกษาระดับมัธยมศึกษาตอนต้นจากโรงเรียนพิบูลวิทยาลัย จังหวัดลพบุรี จากนั้นเฉลิมพลได้สอบคัดเลือกเข้ารับการศึกษา ณ โรงเรียนเตรียมทหาร รุ่นที่ 21 และศึกษาต่อ ณ โรงเรียนนายร้อยพระจุลจอมเกล้า รุ่นที่ 32 ในปี พ.ศ. 2528

ภายหลังรับราชการเป็นนายทหารเหล่าทหารม้า ก็ได้รับการศึกเพิ่มเติมในหลักสูตรต่าง ๆ ดังนี้

 การศึกษาเมื่อเข้ารับราชการแล้ว 
 หลักสูตรปฐมนิเทศนายทหารใหม่ (จปร.) รุ่นที่ 7
 หลักสูตรชั้นนายร้อย โรงเรียนทหารม้า รุ่นที่ 2
 หลักสูตรชั้นนายพัน โรงเรียนทหารม้า รุ่นที่ 33
 หลักสูตรส่งทางอากาศ รุ่นที่ 128
 หลักสูตรการรบแบบจู่โจม รุ่นที่ 73
 หลักสูตรเสนาธิการทหารบก โรงเรียนเสนาธิการทหารบก ชุดที่ 72
 หลักสูตรการป้องกันราชอาณาจักร รุ่นที่ 59
 หลักสูตรหลักนิติธรรมเพื่อประชาธิปไตย รุ่นที่ 8 วิทยาลัยศาลรัฐธรรมนูญ

 การทำงาน 
เมื่อครั้งดำรงตำแหน่งเจ้ากรมยุทธการทหารบก ท่านมีส่วนในการเขียนแผน “จักรพงษ์ภูวนาถ” ในการศึกเขาพระวิหาร เมื่อปี พ.ศ. 2554 เคยเข้ารับการฝึกหลักสูตรนายทหารสัญญาบัตรหน่วยทหารรักษาพระองค์เป็นระยะเวลา 3 เดือน และได้เข้าดำรงตำแหน่งสำคัญในหน่วยเฉพาะกิจทหารมหาดเล็กรักษาพระองค์ 904 ในตำแหน่ง รองผู้บัญชาการหน่วยเฉพาะกิจทหารมหาดเล็กรักษาพระองค์ 904

พล.อ. เฉลิมพล รับราชการช่วงแรก ๆ พล.อ. เฉลิมพล ได้ยศ "ร้อยตรี"ในปี พ.ศ. 2528 และได้รับตำแหน่ง ผู้บังคับหมวด กองร้อยลาดตระเวน กองพันทหารม้าที่ 22 และพล.อ. เฉลิมพล เคยได้รับตำแหน่ง 

 ผู้บังคับการทหารม้า
 ผู้บังคับการกองร้อยลาดตระเวน
 นายทหารยุทธการและการฝึก

ในขณะที่ได้ยศร้อยโท และร้อยเอก ตอนที่ พล.อ. เฉลิมพลได้ยศ"พันตรี"ในปี พ.ศ. 2541 พล.อ. เฉลิมพล ได้รับตำแหน่ง 

 ฝ่ายอำนวยการที่ 3 กองพันทหารม้าที่ 27
 อาจารย์ประจำโรงเรียนเสนาธิการทหารบก
 ผู้ช่วยหัวหน้าฝ่ายข่าวกรอง ฝ่ายอากาศ ฝ่ายยุทธการ กองพลทหารม้าที่ 2
 รองผู้บังคับการ กองพันทหารม้าที่ 1 รักษาพระองค์ 

ตอนที่ พล.อ. เฉลิมพล ได้ยศ"พันโท"ในปี พ.ศ. 2547 พล.อ. เฉลิมพล ได้รับตำแหน่ง 

 หัวหน้าฝ่ายยุทธการ กองพลทหารม้าที่ 2
 ผู้บังคับการกองพันทหารม้าที่ 25 รักษาพระองค์
 หัวหน้ากองกรมยุทธการทหารบก (พล.อ. เฉลิมพล เริ่มดำรงตำแหน่งในกรมยุทธการทหารบกในปี พ.ศ. 2546 ซึ่งตำแหน่งนั้นก็คือหัวหน้ากอง) 

และในปี พ.ศ. 2547 พล.อ. เฉลิมพล ได้ยศ"พันเอก"และได้รับตำแหน่ง 

 ฝ่ายเสนาธิการ ประจำกรมยุทธการทหารบก
 นายทหารปฏิบัติการ ประจำกรมยุทธการทหารบก
 ผู้อำนวยการกอง กรมยุทธการทหารบก
 เสนาธิการกองพลทหารม้าที่ 2 รักษาพระองค์
 รองผู้บัญชาการกองพลทหารม้าที่ 2 รักษาพระองค์

และในปี พ.ศ. 2558 พล.อ. เฉลิมพล ได้รับแต่งตั้งเป็นนายพลและได้ยศ"พลตรี"ดำรงตำแหน่งผู้บัญชาการกองพลทหารม้าที่ 2 รักษาพระองค์ และในปี พ.ศ. 2560 พล.อ. เฉลิมพล ได้ยศ"พลโท"และได้ดำรงตำแหน่งเป็นเจ้ากรมยุทธการทหารบกและในปี 2561 ก็ได้ย้ายไปเป็นรองเสนาธิการทหารบกและตอนกลางปี 2562 พล.อ. เฉลิมพล ได้จากรองเสนาธิการทหารบกไปเป็นผู้ทรงคุณวุฒิพิเศษกองทัพบกและได้รับยศเป็นพลเอก ที่ย้ายจากรองเสนาธิการทหารบกไปเป็นผู้ทรงคุณวุฒินั้นเพื่อที่จะได้รับแต่งตั้งเป็นเสนาธิการทหารใน ตุลาคม 2562 จนกระทั่งในปี 2563 มีพระบรมราชโอการโปรดเกล้า ฯ ให้ พล.อ. เฉลิมพล ได้รับตำแหน่งเป็นผู้บัญชาการทหารสูงสุดคนที่ 35 ของไทย อีกทั้งพลเอกเฉลิมพลยังได้รับราชการพิเศษด้วยเช่นราชองครักษ์เวร, ตุลาการศาลทหารกรุงเทพ, นายทหารพิเศษประจำหน่วย กองพันทหารม้าที่ 27 รักษาพระองค์ 

ในปี พ.ศ. 2563 พล.อ. เฉลิมพล ผู้บัญชาการทหารสูงสุด ได้รับแต่งตั้งให้เป็นหัวหน้าศูนย์ปฏิบัติการแก้ไขสถานการณ์ฉุกเฉินด้านความมั่นคง เนื่องจากสถานการณ์การแพร่ระบาดของโรคโควิด-19 และ ในวันที่ 5 พฤษภาคม พ.ศ. 2564 ดำรงตำแหน่งกรรมการ ศูนย์บูรณาการแก้ไขสถานการณ์โควิด–19 ในพื้นที่กรุงเทพมหานครและปริมณฑล

 ยศทางทหาร 
 พ.ศ. 2528 : ร้อยตรี | คำสั่ง กห ที่ 109/28 ลง 15 ก.พ. 28
 พ.ศ. 2528 : ร้อยโทราชกิจจานุเบกษา,ประกาศสำนักนายกรัฐมนตรี เรื่อง พระราชทานยศทหาร หน้า ๑๙๙ เล่ม ๑๐๒ ตอนที่ ๑๖๕, ๘ พฤศจิกายน พ.ศ. ๒๕๒๘
 พ.ศ. 2531 : ร้อยเอกราชกิจจานุเบกษา,ประกาศสำนักนายกรัฐมนตรี เรื่อง พระราชทานยศทหาร  หน้า ๑๘๗ เล่ม ๑๐๕ ตอนที่ ๑๙๓, ๒๓ พฤศจิกายน พ.ศ. ๒๕๓๑
 พ.ศ. 2534 : พันตรีราชกิจจานุเบกษา ฉบับพิเศษ,ประกาศสำนักนายกรัฐมนตรี เรื่อง พระราชทานยศทหาร หน้า ๑๕๐ เล่ม ๑๐๙ ตอนที่ ๑๑, ๑๗ มกราคม พ.ศ. ๒๕๓๕
 พ.ศ. 2541 : พันโทราชกิจจานุเบกษา,ประกาศสำนักนายกรัฐมนตรี เรื่อง พระราชทานยศทหารชั้นต่ำกว่านายพล  หน้า ๘๔ เล่ม ๑๑๖ ตอนที่ ๔ข, ๒๕ กุมภาพันธ์ พ.ศ. ๒๕๔๒
 พ.ศ. 2547 : พันเอกราชกิจจานุเบกษา,ประกาศสำนักนายกรัฐมนตรี เรื่อง พระราชทานยศทหารชั้นต่ำกว่านายพล หน้า ๖๑ เล่ม ๑๒๒ ตอนที่ ๑๗ข, ๒๒ สิงหาคม พ.ศ. ๒๕๔๘
 พ.ศ. 2550 : พันเอก (พิเศษ) | คำสั่ง ทบ. (ฉ) ที่ 349/50 ลง 30 มี.ค. 50
 พ.ศ. 2558 : พลตรีราชกิจจานุเบกษา,ประกาศสำนักนายกรัฐมนตรี เรื่อง พระราชทานยศทหารชั้นนายพล ลำดับที่ ๓๓๕ หน้า ๑๑ เล่ม ๑๓๒ ตอนที่ ๒๒ข, ๒๘ สิงหาคม พ.ศ. ๒๕๕๘
 พ.ศ. 2560 : พลโทราชกิจจานุเบกษา,ประกาศสำนักนายกรัฐมนตรี เรื่อง พระราชทานยศทหารชั้นนายพล ลำดับที่ ๑๕๖ หน้า ๖ เล่ม ๑๓๔ ตอนที่ ๔๒ข, ๑ กันยายน พ.ศ. ๒๕๖๐
 พ.ศ. 2562 : พลเอกราชกิจจานุเบกษา,ประกาศสำนักนายกรัฐมนตรี เรื่อง พระราชทานยศทหารชั้นนายพล ลำดับที่ ๒๒ หน้า ๑ เล่ม ๑๓๖ ตอนที่ ๖ข, ๑๖ มีนาคม พ.ศ. ๒๕๖๒
 พ.ศ. 2564 : พลเรือเอก, พลอากาศเอกราชกิจจานุเบกษา,ประกาศสำนักนายกรัฐมนตรี เรื่อง พระราชทานยศทหารเป็นกรณีพิเศษ หน้า ๓ เล่ม ๑๓๘ ตอนที่ ๖ ข, ๑๐ กุมภาพันธ์ พ.ศ. ๒๕๖๔

 เครื่องราชอิสริยาภรณ์ 
พลเอก เฉลิมพล ศรีสวัสดิ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
 เครื่องราชอิสริยาภรณ์ไทย 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๓๖, ๒๐ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๘ ตอนที่ ๒๑๔ ง ฉบับพิเศษ หน้า ๕๓, ๗ ธันวาคม ๒๕๓๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๗ ตอนที่ ๔ หน้า ๒๑, ๒๒ กุมภาพันธ์ ๒๕๔๓

 ต่างประเทศ 
  :
 พ.ศ. 2565 – 80px เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
  :
พ.ศ. 2566 – 80x80px  เครื่องอิสริยาภรณ์อุตมะ บักติ เจเมอร์ลัง (เท็นเทรา)MINDEF Singapore. Top Military Award Conferred on Thai Chief of Defence Forces . เมื่อ 5 กรกฏาคม 2566. สืบค้นเมื่อ 17 กรกฏาคม 2566
  :
 พ.ศ. 2566 – 80px เครื่องราชอิสริยาภรณ์เคอเบอเรเนียน ไลลา เทอร์บิลัง ชั้นที่ 1วาสนา นาน่วม ผบ.ทหารสูงสุด ร่วมพิธีสวนสนามรักษาพระองค์ ของกองทัพบรูไนเฉลิมพระเกียรติ 77 พรรษา สมเด็จพระราชาธิบดีแห่งบรูไน. เมื่อ 17 กรกฎาคม 2566. สืบค้น 17 กรกฎาคม 2566
 :
พ.ศ. 2567 – 80x80px ลีเจียนออฟเมอริต ชั้นผู้บังคับบัญชากองบัญชาการกองทัพไทย, พล.อ. เฉลิมพล ศรีสวัสดิ์ รับมอบเครื่องอิสริยาภรณ์ Legion of Merit (Degree of Commander) จาก พล.ร.อ. จอห์น ซี อากีลีโน ผู้บัญชาการกองกำลังสหรัฐอเมริกา ภาคพื้นอินโด – แปซิฟิกU.S. INDOPACOM Commander Presents Legion of Merit to Royal Thai Armed Forces Gen. Chalermphon
 อ้างอิง